На основу члана 17. Одлуке о промени облика организовања Друштвеног предузећа Раднички универзитет Инђија, Инђија, у једночлано друштво с ограниченом одговорношћу, која представља оснивачки акт („Службени лист општина Срема“број 1/07), Скупштина општине Инђија, у својству Скупштине друштва „Пословно образовни центар д.о.о.“Инђија, на седници одржаној дана 5. априла 2017. године, донела је

**ОДЛУКУ**

**О СТАВЉАЊУ ВАН СНАГЕ ОДЛУКЕ О ДАВАЊУ НА КОРИШЋЕЊЕ**

**ПОСЛОВНОГ ПРОСТОРА У ИНЂИЈИ**

**I**

 Ставља се ван снаге Одлука о давању на коришћење пословног простора у Инђији, број : 361-5/2011-I од 02.03.2011. године,коју је донела Скупштина општине Инђија у својству Скупштине друштва„Пословно образовни центар д.о.о.“ Инђија, објављена у („Службеном листу општина Срема“ број 6/11).

**II**

 Ова одлуку објавити у „Службеном листу општине Инђија“.

**СКУПШТИНА ОПШТИНЕ ИНЂИЈА**

**Број: 361-15/2017-I**

**Дана: 5. априла 2017. године Председник,**

**Инђија Милан Предојевић**

 **ОБРАЗЛОЖЕЊЕ**

Пословно образовни центар д.о.о. Инђија, дана 10.03.2017.године, Скупштини општине предлог за стављање ван снаге Одлуке о давању на коришћење пословног простора у Инђији коју је донела Скупштина општине Инђија у својству Скупштине друштва „Пословно образовног центра д.о.о. Инђија , на седници одржаној 02.03.2010.године а која је објављена у „Службеном листу општина Срема“ број 6/11.

Предметном Oдлуком даје се на коришћење пословни простор укупне површине 542,23m2 који се налази на другом спрату Трговачко-пословног центра „TQ CITY“, објекат пословна кула у Инђија, саграђеног на парцели број 2063 К.О.Инђија, уписан у лист непокретности привремени број 8925, који пословни простор је вангрунтовно власништво Републике Србије, корисника „Пословно образовног центра д.о.о.“ Инђија, Народној библиотеци „Др Ђорђе Натошевић“ Инђија, за обављање библиотечке делатности и Факултету техничких наука у Новом Саду, Трг Доситеја Обрадовића бр.6 за потребе читаонице и библиотеке факултета, на период од 20 мгодина, без накнаде и без права укњижбе у земњишним и другим јавним књигама у ојима се уписују права на на некретнинама и то: Факултету техничких наука у Новом саду, даје се на коришћење простор површине 60,40м2, који заузима северни део и излази на две фасаде, северозападну и североисточну, са приступом из централног вертикалног комуникационог језгра који опслужује Пословну куглу и Народној библиотеци „Др Ђорђе Натошевић“ Инђија, даје се на коришћење простор у површини од 481,83м2.

На основу такве одлуке и овлашћења из исте, директор „Пословно образовног центра д.о.о.“ Инђија, никада није закључио Уговор о давању на коришћење пословног простора односно до реализације одлуке никада није дошло, а како је престао сваки итерес за реализацијом исте,предлаже се стављање ван снаге предметне одлуке.